Kinderhande in rivier gevindDie Umgeniriviernaby Howick in KwaZulu-Natal. Foto: umngeniriverwalk.wordpress.com Afgekapte hande van minstens twee kinders is in die Umgenirivier naby Howick in KwaZulu-Natal gevind, het die Witness Donderdag berig. Volgens die koerant het werkers, wat besig is om die rivier naby die Mphophomeni informele nedersetting skoon te maak, die gru vonds gemaak. Die hande behoort vermoedelik aan ŉ eenjarige en ŉ kind van ongeveer vier of vyf jaar oud. Een van die werkers, Sabelo Sibiya het op die hande afgekom toe hy ŉ rooi plastieksak uit die rivier gehaal het. “Ek het ŉ panga gebruik om die plastieksak nader te trek toe ŉ linkerhand uit die sak geval het,” het hy gesê. Kruie en boombas, wat in tradisionele medisyne gebruik word, is ook saam met die hande in die sak gevind. Die koerant het ŉ anonieme bron van die polisie aangehaal wat gesê het die hande is skynbaar meer as ŉ week gelede van die liggame afgekap.